-Մենք մի քանի բարեգործական ուղղություններով ենք աշխատում: Առաջինը ձմռան ամիսներին ջերմության ապահովման հարցն է, այս առումով սոսկալի վիճակ է: Կառավարությունն ասում է՝ գազի սակագին ենք նվազեցրել, բայց հաշվի չի առնում, որ Գյուրմիում 5000 ընտանիքի համար գազը երազանք է: Անգամ ընտանիքներ կան, որ նպաստ էլ չեն ստանում, ո՞նց են իրենց տնակների ջերմությունն ապահովելու: Մենք ուզենք-չուզենք վառելափայտի բարեգործական ծրագիրը պետք է իրականացնենք: Այս տարիների ընթացքում մոտ 60 ընտանիքի ենք բնակարան հատկացրել: Չեմ հաշվարկել այն դեպքերը, երբ անհատները մեզանից հասցե են ուզել, մեր տեսանյութերն են տեսել ու ցանկացել օգնել այդ ընտանիքներին: Այս տարի արդեն 19 բնակարան ենք հատկացրել անօթևաններին, ևս երկու բնակարան հատկացման գործընթացում են հովանավորների կողմից: Այս տարվա ընթացքում միայն կես հեկտար տարածք ենք տնակներից մաքրել, տնակները քանդել ենք, աղբը՝ թափել: